Ахцегь Назим

Ахцегь Назим (1720—1807) (адан тӀвар Магьарам тир) — лезги шаир. 1720 йисуз Ахцегьа дидедиз хьана. Жегьилди хайи хуьруьн медресада кӀелна, араб, туьрк чӀалар ва диндинни тӀебии илимар чирна. лезги ва туьрк чӀаларал шиирар теснифиз ва манияр лугьуз эгечӀна. Шаирдин чӀаларин эхиримжи бейтера автордин тӀвар кьве жуьре дуьшуьш жезва: «Ахцегь Назим» ва «Ахцегь шаир». Ахцегь Назиман шиирриз дуьньядикай ва яшайишдикай ийизвай веревирдер, гьахъсузвилериз акси экъечӀун, эдебсузвал негьун, кесибрин пад хуьн хас я. «КӀанда» шиирдай аквазвайвал, шаир вафа, инсаф, ахлакь авачир ва маса чӀуру хесетар квай инсанрилай нарази я. А. Назиман чӀалар печатдиз сифте М. Ярагьмедова акъудна. Ахцегь Назим 1807 йисуз рагьметдиз фена. == Эдебият == # Дагъустандин савкьватар, 1987. # Лезгийрин революциядилай виликан девиррин литература, 1990. # «Коммунист», 1990-йисан 4-январь. Категория:Лезги шаирар